Ratan Thiyam har skrevet fire romaner, en novellesamling, 10 dramtiske verker og fire diktsamlinger og en enakter. Han har satt opp så vel greske tragedier, japanske Noh & Kyogen og flere tradisjonelle indiske stykker. Hans tolkning av Henrik Ibsens siste drama Når vi døde vågner vakte enorm oppsikt da den hadde premiere på Delhi Ibsen Festival i 2008. Om sin opplevelse av Ibsens drama uttalte han til Norsk Shakespeare- og teatertidsskrift at «Tiden marsjerer videre mens minnene blir tilbake og torturerer restene av dagene våre». Forestillingen ble også invitert til Nationaltheatret i Oslo under Ibsenfestivalen i 2010.